section_heading: Hughes/MD 500
paragraph_text: Poboljšani Hughes 500D postao je 1976. primarni model sa snažnijim motorom, T-repom te glavnim rotorom s pet lopatica (model s četiri lopatice je stvar izbora kupca). Model 500D je 1982. zamijenjen s 500E s poboljšanjima vezanim uz nos i interijer (veći prostor za glavu i noge). Sljedeći model, 500F bio je snažniji od prijašnjeg 500E a optimiziran je za rad u vrućim i visokim područjima.